**Teacher4U**

**סיפור לקוח**

Teacher4u היא אפליקצייה המיועדת למכשירי טלפון חכמים המריצים את מערכת ההפעלה android.

האפליקציה משמשת רשת חברתית המפגישה בין תלמידים למורים פרטיים, כך שכל אדם יכול להעניק מהידע שלו (בין אם הוא מורה מקצועי ובין אם אדם מן השורה בעל ידע בתחום מסויים) ולקבל על כך תמורה.

כאשר משתמש נכנס לאפליקציה עליו להירשם תחילה. בשלב ההרשמה לאפליקציה יבחר המשתמש האם החשבון אותו הוא פותח יהיה חשבון תלמיד או חשבון מורה. כל בחירה תוביל להליך הרשמה מתאים.

הרשמה כתלמיד:

כאשר תלמיד נרשם לאפליקציה ייווצר פרופיל חדש עבור הנרשם ובו כל האפשרויות השונות שיהיו לו בתור תלמיד. האפשרויות יהיו:

1. מסך ייעודי המציג את פרטיו האישיים ובו האפשרות לשנות אותם.
2. מסך ייעודי המציג את ההודעות אותם קיבל התלמיד, הן מהמורים, והן מהמערכת.
3. מסך ייעודי עבור מערכת השעות של התלמיד, בו הוא יוכל לצפות בשיעורים שקבע, לשנות או/ו לבטל שיעור/ים – מה שישלח מיד הודעה למורה על כל שינוי.
4. מסך ייעודי עבור חיפוש מורים המציג את כל הסננים בהם יכול להשתמש התלמיד עבור חיפוש ממוקד יותר של מורה פרטי. הסננים יהיו:
   * המקצוע המבוקש.
   * האזור בו מלמד המורה.

לאחר הזנת הנתונים, יגיע התלמיד למסך התוצאות. כאן יופיעו כל המורים העונים על הדרישות אותם הזין התלמיד באופן מתומצת, כלומר שם המורה, המקצוע, גיל, מין והציון שלו (ראה בהמשך).

ע"י בחירה במורה יופיע הפרופיל המלא של המורה ובו כל המידע עליו. כאן יוכל התלמיד לשלוח הודעה למורה לקביעת שיעור הכולל תאריך ושעה ומלל חופשי – הודעה זו תשלח למורה שיצטרך לאשר אותה ובכך יקבע השיעור.

שעה לאחר מועד השיעור ישלח לתלמיד הודעה למסך ההודעות ובו בקשה לנתינת ציון למורה וכתיבת ביקורת קצרה על השיעור.

הרשמה כמורה:

לאחר הרשמה כמורה ייווצר עבורו פרופיל חדש ובו כל האפשרויות השונות שיהיו לו בתור מורה. האפשרויות יהיו:

1. מסך ייעודי המציג את פרטיו האישיים ובו האפשרות לשנות אותם.
2. מסך ייעודי המציג את ההודעות אותם קיבל, הן מהתלמידים והן מהמערכת.
3. מסך ייעודי עבור מערכת השעות של המורה, בו הוא יוכל לצפות בכל השיעורים שאושרו על ידו, לשנות או/ו לבטל שיעורים – מה שישלח מיד הודעה לתלמיד על כל שינוי ובקשה לאישור שלו על השינוי (אם האישור לא יתקבל מהתלמיד עד יום לפני מועד השיעור – השיעור יבוטל והודעה מתאימה תשלח לתלמיד).
4. מסך ייעודי המציג את הביקורות אותם קיבל המורה והציון שלו באותו זמן.

כל נתוני המערכת יישמרו על גבי שרת וינוהל על ידי אתר אינטרנט המיועד למנהל המערכת.

למנהל המערכת תהיה גישה לאתר על ידי הזנת שם משתמש וסיסמה. לאחר ההתחברות, יוכל המנהל לצפות בכמות המשתמשים הרשומים, ובסטטיסטיקות השימוש באפליקצייה.